Information on this topic also available for:
Awereŋ de ajuɛɛr ë ɣɔ̈c de käke Krithmith - Christmas shopping checklist
Lëk në jiɛ̈ŋ
- Ye tɔ̈ɔ̈u de wëu ë ɣɔ̈c de käke krithmith gɔl në kë lëu, bïï yïn ë ke kä cït mïïth, käke miɛt ë puɔ̈u ku kä juɛ̈c kɔ̈k ɣɔɔc
- Kɔn göör në ɣän juɛ̈c ku thɔ̈ɔ̈ŋ ë cin de ɣɔ̈c kekë dukään kɔ̈k
- Tääu ë në yï nhom lɔn cie kä cïn yiic adhukcök kä cï yenë wëu ë tääu piny, aalëu bïk yiic naŋ wëu juɛ̈c kɔ̈k
- Them tɛ̈ɛ̈u ë piny ëterek ku dunë dɛ̈n de wëu ye ɣac tueŋ ku ba adhukcök tɛɛm wei
- Ye kuat ë thïïm (kɛd) nɔŋ yiic wëu ëbɛ̈n dac ɣaac në käŋ kë nïn tɔ̈ në ke yiic kën thök në kë cï yee dukään ke ye gam të cïï nïn thök
- Car na ye dukän wëu dhuɔ̈k ciɛ̈ɛ̈n të nɔŋ yen kë cï tuɔ̈l ke yïn kën guɔ ɣööc
- thiɛ̈c recït ku muk apiath në wɛ̈t na nɔŋ kë wäc rɔt ku wïc ba këdɛ̈ dhuk nhom; tak ba thura de recït dɔm bï tɔ̈ɔ̈u
- Na ɣɔ̈ɔ̈c ë në kueer (antɛrnet) yic, ye ɣööc në ɣän wën nyicke apuɔth ku bïï yï cïï wet
- Na ɣɔc yïn käŋ aɣeer, car na ye ran ɣööc yïn thïn mɛn ke ka cï riääk bï keek looi në Awuthtereliya
- Tïŋ na lɔ kä ke pol lek cökpiny ke meth ku puɔth kë kekë run ke meth.
TÄÄU Ë NË YÏ NHOM: Krithmith ee bɛ̈n në yic ë tök në ruɔ̈ɔ̈n yic, ku ɣɔ̈c de kä juɛ̈c ku dɛ̈n de wëu alëu bï cieŋ në pïïrdu yic ëbɛ̈n.
Dhuk ciɛ̈ɛ̈n de wëu, dhuk ciɛ̈ɛ̈n de kë cïï ɣɔɔc ka juɛ̈r de kë cï riääk
Na nɔŋ kë cï wääc tënɔŋ kë ca ɣɔɔc, ke yïn alëu bïï dhuɔ̈k wëuku, ka bïï waar ka juir kë cï riääk bï piath, në tää de kë cï wääc, dïït ka koor. Tääu ë në yï nhom ba madhɔldu muk cök apuɔth!
Në këriɛ̈ɛ̈c ëbɛ̈n, na ye kë cï wääc kë kor ku alëu bïï looi, kë ran ɣɛɛc alëu bï këdɔ juiir, ka wɛɛr ka dhuk wëuku ciɛ̈ɛ̈n.
Na ye kë cï wääc kë dït ku acï lëu bï rɔt looi në kaam puɔth, ke yïn:
- Alëu ba kë ca ɣɔɔc dhuɔ̈k ciɛ̈ɛ̈n ku lɔc dhuk ë wëu ciɛ̈ɛ̈n ka wɛ̈r de kë ca ɣɔɔc, ka
- Muk kë ca ɣɔɔc ku thiëc ran ɣɛɛc bï cin de wëu dhuɔ̈k piny në wɛ̈t de kë cï wääc.
Tääu ë në yï nhom ba nyiɛc ya lɔc të ɣööc yïn në wɛ̈t cï lëu bïnë yïn dhuɔ̈k wëu në löŋ na ca yï nhom waar tëde kë ca ɣɔɔc ka të cïï yïn kuɔ̈c lɔc.
Top of page
Tɛ̈ɛ̈u ë piny ëterek (Lay-bys)
Tɛ̈ɛ̈u ë piny ëterek alëu bï ya dhöl puɔl yic tëde ɣɔ̈c ë käŋ në kë yee yïn naŋ kaam ye yïn rɔt juiir ku ba wëu ya tääu piny ëterek.
Ran ɣɛɛc ayee göör ku bï yïn ya yiɛ̈k bak de wël cïï gɔ̈t luel lööŋ ke ɣɛɛc, wëu yee kan tääu piny tueeŋ, nïn gör bïï yïn ë ke wëu ya cuat piny, wëu ë kuum na tem raan ɣɔ̈c kɔ̈u ku jɔl ya cin de wëu cï döŋ görke tënɔŋ yïn.
Them ba lööŋ ke cuɛ̈t ë piny ëterek dhiil në kuɛ̈n ke yïn kën guɔ gɔl ku ba nyic apuɔth yen kë gör ba thany yic.
Top of page
eng_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn eng_Latn dik_Latn dik_Latn dik_Latn dik_Latn eng_Latn